ત્યારબાદ હું, સ્વ. બાલકૃષ્ણ ભાઈ, રમણભાઈ, બાલાશંકર પંડ્યા સુરત અને મુંબઈની મુલાકાતે ગયા. ત્રણ દિવસમાં તો રૂ.૪૫,૦૦૦/- રકમ મળી ગયી. ત્યાર બાદ પાછા ફરતા ખેડા ગયા. ડો. જીવણલાલ વ્યાસે રૂ. ૫,૦૦૦/- તથા રૂ. ૧૧,૦૦૦/- આપ્યા. મને થોડી હિંમત આવી ગયી. ત્યાર પછી હું એકલો માતર, ધોળકા, દેવ બારિયા સુધી ફર્યો. માતર થી એક કલાકમાં રૂ. ૭,૦૦૦/- મળી ગયા. ત્યાર પછી ધોળકા અને દેવ બારિયા થી પણ રકમ મોકલી આપવા માટે ત્યાના કાર્યકરોએ મને જણાવ્યું. તેમના દ્વારા પણ સહાય મળી. હાલોલમાં હું જયંતીલાલ. વ્યાસ ને ત્યાં ગયો. હાલોલ થી પણ મને રૂ. ૫,૦૦૦/- જેવી રકમ મળી ગયી. આ સમય દરમ્યાન શ્રી ગજેન્દ્રભાઈ વ્યાસને પણ પત્રો લખ્યા હતા. તેમણે પણ રૂ. ૫૨,૦૦૦/- જેવી રકમ લંડન ખાતે ફિક્સ કરી હતી તેમ જણાવ્યું.